Ursus mons
Ursus mons seu Cunus aureus (Theodisce Splügenpass; Italiane colmo del Orso, passo dello Spluga), est transitus Alpium inter Clavennam Italiae et Curiam Grisoniae in Helvetia situs. 2114 metris super maris aequor ascendit. Nomen hodiernum, antiquis nondum cognitum, ex oppido Speluca (Theodisce Splügen) proxime iacente derivatur. Viarum Romanarum quae a Mediolano et Como ad Brigantium tetenderunt una per Septimum montem, altera, paulo brevior sed difficilior, per Ursum montem transiit. Praesens via, quae 39 km chiliometra in longitudinem patet, inter annos 1821 et 1823 patefacta est.